Návrh

ZÁKON
 z ...... 2004,

ktorým sa mení a dopĺňa zákon č. 575/2001 Z.z. o organizácii činnosti vlády a organizácii ústrednej štátnej správy v znení neskorších predpisov a o zmene a doplnení niektorých zákonov

Národná rada Slovenskej republiky sa uzniesla na tomto zákone:

Čl. I
Zákon č. 575/2001 Z.z. o organizácii činnosti vlády a organizácii ústrednej štátnej správy v znení zákona č. 143/2002 Z.z., zákona č. 411/2002 Z.z., zákona č. 465/2002 Z.z., zákona č. 139/2003 Z.z., zákona č. 453/2003 Z.z., zákona č. 523/2003 Z.z., zákona  č. 215/2004 Z.z., zákona č. 351/2004 Z.z. a zákona č. 405/2004 Z.z. sa mení a dopĺňa takto:

1.	V § 5 odsek 3 znie:
„(3) Sekcie sa môžu členiť na úrady, odbory alebo iné na ich úroveň postavené organizačné zložky. Úrad, odbor alebo inú organizačnú zložku riadi riaditeľ.“.

2.	V § 5 sa vypúšťa odsek 6.

3.	§ 6 sa dopĺňa písmenami n) a o), ktoré znejú:
„n) oblasť technickej normalizácie, metrológie, kvality a posudzovania zhody,
 o) štátne hmotné rezervy a pre koordináciu a metodické usmerňovanie opatrení na riešenie stavu ropnej núdze.“.

4.	V § 7 odsek 1 znie:
„(1) Ministerstvo financií Slovenskej republiky je ústredným orgánom štátnej správy pre oblasť financií, daní a poplatkov, colníctva, finančnej kontroly a vnútorného auditu. Ministerstvo financií Slovenskej republiky je aj ústredným orgánom štátnej správy pre oblasť cien a cenovej kontroly s výnimkou cien a cenovej kontroly tovarov ustanovených osobitnými zákonmi.“.

5.	V § 7 ods. 2 sa za slová „colnej a“ vkladajú slová „v rozsahu podľa odseku 1“.

6.	V § 7 ods. 2 písm. b) sa slová „lotérií a iných obdobných hier“ nahrádzajú slovami „lotérií a iných podobných hier“ a za slová „nepodnikateľskej sfére,“ sa vkladajú slová „a vo veciach štátnej pomoci“.

7.	V § 7 odsek 2 písmeno c) znie:
„c) výkon štátneho dozoru nad vykonávaním sociálneho poistenia, zdravotným poistením, činnosťou doplnkových dôchodkových poisťovní, dodržiavaním podmienok poskytovania štátnej prémie v stavebnom sporení, dodržiavaním podmienok poskytovania štátneho príspevku k hypotekárnym úverom, činnosťou Exportno-importnej banky Slovenskej republiky a nad hospodárením Sociálnej poisťovne.“.

8.	V § 9 odsek 1 znie:
„(1) Ministerstvo pôdohospodárstva Slovenskej republiky je ústredným orgánom štátnej správy pre
a)	poľnohospodárstvo,
b)	lesné hospodárstvo,
c)	pozemkové úpravy a ochranu poľnohospodárskej pôdy, 
d)	závlahové systémy a odvodňovacie systémy,
e)	veterinárnu kontrolu, veterinárnu inšpekciu a veterinárny dozor,
f)	rastlinolekársku starostlivosť,
g)	plemenársky dozor,
h)	rybárstvo v oblasti akvakultúry a morského rybolovu,
i)	poľovníctvo,
j)	potravinárstvo a potravinový dozor.“.        

9.	V § 11 písm. a)  sa slová „utečencov a presídlencov“ nahrádzajú slovami „azylantov a odídencov“ a slová „hasičskú ochranu“ sa nahrádzajú slovami „ochranu pred požiarmi“.

10.	 V § 11 písm. b) sa za slová „a ľudového hlasovania o jeho odvolaní“ vkladajú slová „organizačné zabezpečenie volieb do Európskeho parlamentu,“.

11.	 V § 12 ods. 1 písm. a) sa za slová „riadenie“ vkladajú slová „a kontrolu“.

12.	 V § 12 ods. 1 písm. b) sa slová „Armády Slovenskej republiky“ nahrádzajú slovami „ozbrojených síl Slovenskej republiky“.

13.	 V § 12 ods. 1 písm. c) sa za slová „koordináciu činností „ vkladajú slová „a kontrolu“.

14.	 V § 12 odsek 1 písmeno g) znie:
„g) vojenské spravodajstvo,“

15.	 V § 13 sa za odsek 1 vkladá nový odsek 2, ktorý znie:
„(2) Ministerstvo spravodlivosti Slovenskej republiky sa stará o náležitú právnu úpravu vecí v oblasti
a)	trestného práva, občianskeho práva, obchodného práva, rodinného práva, konkurzného práva a medzinárodného práva súkromného,
b)	organizácie súdov a prokuratúry, 
c)	postavenia sudcov, prokurátorov, justičných čakateľov, právnych čakateľov prokuratúry a súdnych úradníkov.“.

Doterajšie odseky 2 až 5 sa označujú ako odseky 3 až 6.

16.	 § 13 sa dopĺňa odsekom 7, ktorý znie:
Alternatíva I.:
„(7) Ministerstvo spravodlivosti Slovenskej republiky koordinuje a zabezpečuje úlohy vládnej legislatívy a aproximácie práva a koordinuje preberanie právne záväzných aktov Európskych spoločenstiev a Európskej únie do slovenského právneho poriadku.“.
Alternatíva II.:
	§ 13 sa nedoplní novým odsekom 7.

17.	 V § 15 ods. 1 písmeno a) sa slová „pri vykonávaní verejnej služby“ nahrádzajú slovami „pri výkone práce vo verejnom záujme, právne vzťahy ústavných  činiteľov“.

18.	 V § 15 ods. 1 písmená d) až f) znejú:
„d) stratégiu zamestnanosti, koordináciu jej tvorby a realizácie a politiku trhu práce,                         
e) sociálne poistenie, starobné dôchodkové sporenie a doplnkové dôchodkové poistenie,
f)	štátne sociálne dávky, sociálnu pomoc, pomoc v hmotnej núdzi a sociálnu politiku,“.

19.	 V § 15 odsek 2 znie:
„(2) Ministerstvo práce, sociálnych vecí a rodiny Slovenskej republiky zabezpečuje výkon štátneho dozoru nad vykonávaním sociálneho poistenia, činnosťou doplnkových dôchodkových poisťovní a nad poskytovaním sociálnych služieb.“

20.	 V § 16 písmená b) a c) znejú:
„b) vodného hospodárstva, ochrany pred povodňami, ochrany akosti a množstva vôd a ich racionálneho využívania a rybárstva s výnimkou akvakultúry a morského rybolovu,
c) ochrany ovzdušia, ozónovej vrstvy a klimatického systému Zeme,“.

21.	 V § 18 ods. 1 písmeno d) sa slová „a jemu príbuzné práva“ nahrádzajú slovami „a práva súvisiace s autorským právom“.

22.	 V § 19 písm. b) sa vypúšťajú slová „štátny zdravotný dozor,“.

23.	 § 19 sa dopĺňa novými písmenami f) a g), ktoré znejú:
„f) prípravu zdravotníctva na krízové stavy a mimoriadne situácie,
g) cenovú politiku v oblasti cien výrobkov a výkonov v zdravotníctve.“.

24.	 Doterajšie znenie § 19 sa označuje ako odsek 1 a dopĺňa sa odsekom 2, ktorý znie:
„(2) Ministerstvo zdravotníctva Slovenskej republiky zabezpečuje výkon štátneho dozoru nad zdravotným poistením.“.

25.	 V § 21 sa vypúšťa písmeno g). 
Doterajšie písmená h) až k) sa označujú ako písmená g) až j). 

26.	 V § 21 sa vypúšťa písmeno i). 

27.	 Nadpis nad § 22 znie „Organizácia ostatných ústredných orgánov štátnej správy“.

28.	 V § 24 sa vypúšťa odsek 2.
Doterajšie odseky 3 a 4 sa označujú ako odseky 2 a 3.

29.	 § 24 sa dopĺňa odsekmi 4 a 5, ktoré znejú: 
„(5) Úrad vlády Slovenskej republiky je kontaktným miestom Európskeho úradu boja proti podvodom. Na tento účel plní úlohy súvisiace s kontrolou a ochranou finančných záujmov Európskeho spoločenstva a spolupracuje s Európskym úradom boja proti podvodom.
(6) Verejnú politiku v oblasti ústrednej štátnej správy podľa odseku 1 vykonáva Ministerstvo financií Slovenskej republiky.“.

30.	 Doterajší text § 25 sa označuje ako odsek 1 a dopĺňa sa odsekom 2, ktorý znie:
„(2) Verejnú politiku v oblasti ústrednej štátnej správy podľa odseku 1 vykonáva Ministerstvo financií Slovenskej republiky.“.

31.	 Doterajší text § 26 sa označuje ako odsek 1 a dopĺňa sa odsekom 2, ktorý znie:
„(2) Verejnú politiku v oblasti ústrednej štátnej správy podľa odseku 1 vykonáva Ministerstvo financií Slovenskej republiky.“.

32.	 Doterajší text § 27 sa označuje ako odsek 1 a dopĺňa sa odsekom 2, ktorý znie:
„(2) Verejnú politiku v oblasti ústrednej štátnej správy podľa odseku 1 vykonáva Ministerstvo práce, sociálnych vecí a rodiny Slovenskej republiky.“.

33.	 Doterajší text § 28 sa označuje ako odsek 1 a dopĺňa sa odsekom 2, ktorý znie:
„(2) Verejnú politiku v oblasti ústrednej štátnej správy podľa odseku 1 vykonáva Ministerstvo spravodlivosti Slovenskej republiky.“.

34.	 § 29 sa dopĺňa odsekom 3, ktorý znie: 
„(3) Verejnú politiku v oblasti ústrednej štátnej správy podľa odseku 1 a v oblastiach podľa odseku 2 vykonáva Ministerstvo hospodárstva Slovenskej republiky.“.

35.	 § 30 sa vypúšťa. 

36.	
Alternatíva I.:
Doterajší text § 31 sa označuje ako odsek 1 a dopĺňa sa odsekom 2, ktorý znie:
„(2) Verejnú politiku v oblasti ústrednej štátnej správy podľa odseku 1 vykonáva Ministerstvo financií Slovenskej republiky.“.
Alternatíva II.:	
Doterajší text § 31 sa označuje ako odsek 1 a dopĺňa sa odsekom 2, ktorý znie:
„(2) Verejnú politiku v oblasti ústrednej štátnej správy podľa odseku 1 vykonáva Ministerstvo výstavby a regionálneho rozvoja Slovenskej republiky.“.

37.	 V § 32  odsek 2 znie:
„(2) Úrad priemyselného vlastníctva Slovenskej republiky vykonáva ústrednú štátnu správu v oblasti ochrany vynálezu, úžitkového vzoru, dizajnu, topografie polovodičového výrobku, ochrannej známky, označenia pôvodu výrobku a zemepisného označenia výrobku.“.

38.	 § 32 sa dopĺňa odsekom 3, ktorý znie: 
„(3) Verejnú politiku v oblasti ústrednej štátnej správy podľa odsekov 1 a 2 vykonáva Ministerstvo spravodlivosti Slovenskej republiky.“.

39.	 § 33 sa vypúšťa.

40.	 Doterajší text § 34 sa označuje ako odsek 1 a dopĺňa sa odsekom 2, ktorý znie:
„(2) Verejnú politiku v oblasti ústrednej štátnej správy podľa odseku 1 vykonáva Ministerstvo vnútra Slovenskej republiky.“.

41.	 V § 35 ods. 2 sa vypúšťajú slová „sa podieľajú na tvorbe jednotnej štátnej politiky v jednotlivých oblastiach, uskutočňujú túto politiku,“.

42.	 § 35 sa dopĺňa odsekom 6, ktorý znie:
„(6) Ministerstvá a ostatné ústredné orgány štátnej správy v rozsahu svojej pôsobnosti zabezpečujú realizáciu pomoci poskytovanej  Európskou úniou a zodpovedajú za využívanie finančných prostriedkov určených v rámci tejto pomoci.“

43.	 § 36 znie:
„§ 36
(1)	Ministerstvá vykonávajú verejnú politiku v oblastiach, v ktorých vykonávajú štátnu správu, ako aj v oblastiach, v ktorých vykonávajú štátnu správu ostatné orgány štátnej správy. 

(2)	Verejnou politikou sa rozumie skúmanie a analýza problematiky v jednotlivých oblastiach ústrednej štátnej správy, určovanie východísk a zásad výkonu ústrednej štátnej správy, ako aj ich následná implementácia do strategických, koncepčných a plánovacích dokumentov a ústavných zákonov, zákonov a nariadení vlády. Na účely výkonu verejnej politiky v jednotlivých oblastiach ústrednej štátnej správy ministerstvá
a)	vypracúvajú a predkladajú na rokovanie vlády návrhy koncepcií, plánov a stratégií,
b)	vypracúvajú a predkladajú na rokovanie vlády návrhy ústavných zákonov, zákonov a nariadení vlády,
c)	vypracúvanie návrhov rámcových pozícií, stanovísk, inštrukcií a mandátov k návrhom právnych aktov Európskych spoločenstiev a Európskej únie.

(3)	Verejnú politiku v oblastiach, ktoré patria do pôsobnosti 
a)	Úradu pre reguláciu sieťových odvetví vykonáva Ministerstvo hospodárstva Slovenskej republiky,
b)	Úradu na ochranu osobných údajov vykonáva podpredseda vlády, ktorý nie je ministrom; ak taký podpredseda vlády nie je, vykonáva verejnú politiku podpredseda vlády, ktorého určí vláda,
c)	Telekomunikačného úradu a Poštového úradu vykonáva Ministerstvo dopravy, pôšt a telekomunikácií,
d)	Rady pre vysielanie a retransmisiu vykonáva Ministerstvo kultúry Slovenskej republiky.

(4)	Ostatné ústredné orgány štátnej správy a orgány podľa ods. 3 spolupracujú s ministerstvami pri výkone verejnej politiky podľa ods. 2.

(5)	Ak v danej oblasti štátnej správy patrí výkon verejnej politiky do pôsobnosti viacerých ministerstiev, vykonávajú ju spoločne. Ak v danej oblasti štátnej správy nie je určený výkon verejnej politiky alebo vznikne spor o príslušnosť na výkon verejnej politiky, určí vláda ministerstvo, príslušné na výkon verejnej politiky.

(6)	Ministerstvá a ostatné ústredné orgány štátnej správy predkladajú na pripomienkové konanie a zverejňujú návrhy všeobecne záväzných právnych predpisov ako aj návrhy dokumentov podľa ods. 2.

(7)	Návrhy ústavných zákonov, zákonov a nariadení vlády, ktoré sa dotýkajú postavenia a pôsobnosti 
a)	Slovenskej informačnej služby pripravuje Ministerstvo vnútra Slovenskej republiky v spolupráci so Slovenskou informačnou službou a na rokovanie vlády ich predkladá minister vnútra Slovenskej republiky,
b)	Najvyššieho kontrolného úradu Slovenskej republiky pripravuje Ministerstvo financií Slovenskej republiky v spolupráci s Najvyšším kontrolným úradom a na rokovanie vlády ich predkladá minister financií Slovenskej republiky,
c)	Národnej banky Slovenska pripravuje Ministerstvo financií Slovenskej republiky v spolupráci s Národnou bankou Slovenska a na rokovanie vlády ich predkladá minister financií Slovenskej republiky.

44.	 § 37 znie:
„§ 37
Ministerstvá a ostatné ústredné orgány štátnej správy sa starajú o náležitú právnu úpravu vecí patriacich do ich pôsobnosti a dbajú o dodržiavanie zákonnosti v oblasti svojej pôsobnosti.“.

45.	 V § 40 sa vypúšťajú odseky 5 až 9.
 
46.	  Za § 40b sa vkladá nový § 40c, ktorý vrátane nadpisu znie:
„§ 40c
Ustanovenia k zmenám účinným od 1. januára 2005
(1) V súvislosti s prechodom výkonu verejnej politiky z ostatných ústredných orgánov štátnej správy a orgánov štátnej správy na ministerstvá podľa § 36 ods. 2 a  3 prechádzajú 1. januára 2005 práva a povinnosti vyplývajúce z pracovnoprávnych a iných právnych vzťahov zamestnancov zabezpečujúcich výkon týchto činností z príslušných ostatných ústredných orgánov štátnej správy a orgánov štátnej správy na príslušné ministerstvo, ktoré od 1. januára 2005 bude vykonávať v jednotlivých oblastiach verejnú politiku. 
(2) Podrobnosti o prechode týchto práv a povinností sa upravia dohodou, v ktorej sa vymedzí najmä druh a rozsah preberaných práv a povinností, medzi príslušným ministerstvom, ktoré od 1. januára 2005 bude vykonávať v jednotlivých oblastiach verejnú politiku a ostatným ústredným orgánom štátnej správy alebo orgánom štátnej správy, z ktorých prechádza výkon verejnej politiky na príslušné ministerstvo.

Čl. II
Zákon č. 264/1999 Z.z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2001 Z.z. a zákona č. 254/2003 Z.z. sa mení a dopĺňa takto:

1.	V § 3 ods. 1 sa vypúšťa slovo „ústredný“.

2.	V § 3 odsek 1 písmeno a) znie: 
„a) spolupracuje pri realizácii verejnej politiky v oblasti technickej normalizácie, kvality a posudzovania zhody a zastupuje Slovenskú republiku v medzinárodných organizáciách pôsobiacich v tejto oblasti, zabezpečuje úlohy vyplývajúce z členstva a koordinuje účasť orgánov štátnej správy, právnických osôb, fyzických osôb na plnení úloh týchto organizácií,“.

3.	§ 3 sa dopĺňa odsekmi 3 až 5, ktoré znejú: 
„(3) Úrad je orgánom štátnej správy so sídlom v Bratislave. Úrad je rozpočtová organizácia4b), ktorá je napojená na rozpočet Ministerstva hospodárstva Slovenskej republiky. 
(4) Na čele úradu je predseda, ktorého vymenúva a odvoláva minister hospodárstva Slovenskej republiky. Predsedu v čase jeho neprítomnosti zastupuje v rozsahu jeho práv a povinností podpredseda. Predseda môže poveriť aj v iných prípadoch podpredsedu, aby ho zastupoval v rozsahu jeho práv a povinností. Podpredsedu vymenúva a odvoláva minister hospodárstva Slovenskej republiky.
(5) Predseda úradu je zároveň vedúcim služobného úradu.“.

Poznámka pod čiarou k odkazu 4b znie:
„4b) § 21 zákona č. .../2004 o rozpočtových pravidlách verejnej správy a o 
zmene a doplnení niektorých zákonov.“.

Čl. III
	Zákon č. 142/2000 Z.z. o metrológii a o zmene a doplnení niektorých zákonov sa mení takto:

1.	V § 31 sa vypúšťa odsek 1.
Doterajšie odseky 2 a 3 sa označujú ako odseky 1 a 2.

2.	V § 31 odsek 2 písmeno a) znie: 
„a) spolupracuje pri realizácii verejnej politiky v oblasti metrológie,“.

Čl. IV
Zákon Národnej rady Slovenskej republiky č. 82/1994 Z.z. o štátnych hmotných rezervách v znení zákona č. 169/2001 Z.z., zákona č. 291/2002 Z.z. a zákona č. 428/2003 Z.z. sa mení a dopĺňa takto:

1.	V § 1 sa vypúšťa odkaz 1.

2.	Za § 3 sa vkladá nový § 3a, ktorý vrátane nadpisu znie:
„Správa štátnych hmotných rezerv
§ 3a
(1) Správa rezerv je orgánom štátnej správy so sídlom v Bratislave. Správa rezerv je rozpočtová organizácia1), ktorá je napojená na rozpočet Ministerstva hospodárstva Slovenskej republiky. 
(2) Na čele Správy rezerv je predseda, ktorého vymenúva a odvoláva minister hospodárstva Slovenskej republiky. Predsedu v čase jeho neprítomnosti zastupuje v rozsahu jeho práv a povinností podpredseda. Predseda môže poveriť aj v iných prípadoch podpredsedu, aby ho zastupoval v rozsahu jeho práv a povinností. Podpredsedu vymenúva a odvoláva minister hospodárstva Slovenskej republiky.
(3) Predseda Správy rezerv je zároveň vedúcim služobného úradu.“.

Poznámka pod čiarou k odkazu 1 znie:
„1) § 21 zákona č. .../2004 o rozpočtových pravidlách verejnej správy a o 
zmene a doplnení niektorých zákonov.“.

3.	Nadpis pod § 4 sa vypúšťa.

4.	V § 4 odsek 1 znie:
„(1) Štátne hmotné rezervy spravuje Správa rezerv spôsobom a za podmienok ustanovených týmto zákonom.“.

Čl. V
Zákon č. 312/2001 Z. z. o štátnej službe a o zmene a doplnení niektorých zákonov v znení zákona č. 131/2002 Z. z., zákona č. 143/2002 Z. z., zákona č. 185/2002 Z. z., zákona č. 411/2002 Z. z., zákona č. 667/2002 Z. z., zákona č. 139/2003, zákona č. 267/2003 Z. z., zákona č. 453/2003 Z. z., zákona č. 550/2003 Z. z. a zákona č. 551/2003 Z. z. sa dopĺňa nasledovne:

1.	V prílohe č. 1 v Charakteristikách platových tried štátneho zamestnanca v 9. platovej triede v poslednej vete bodka na konci sa nahrádza čiarkou a pripájajú sa slová: „ako aj spolupráca ostatných ústredných orgánov štátnej správy s ministerstvami pri výkone verejnej politiky.“

2.	V prílohe č. 1 v Charakteristikách platových tried štátneho zamestnanca v 10. platovej triede sa slovo „zákonov“ nahrádza slovami „všeobecne záväzných právnych predpisov“.

Čl. VI
Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie zákona č. 575/2001 Z.z. o organizácii činnosti vlády a organizácii ústrednej štátnej správy ako vyplýva zo zmien a doplnení vykonaných zákonom č. 143/2002 Z.z., zákonom č. 411/2002 Z.z., zákonom č. 465/2002 Z.z., zákonom č. 139/2003 Z.z., zákonom č. 453/2003 Z.z., zákonom č. 523/2003 Z.z., zákonom č. 215/2004 Z.z., zákonom č. 351/2004 Z.z., zákonom č. 405/2004 Z.z. a týmto zákonom.

Čl. VII
Tento zákon nadobúda účinnosť  1. januára 2005.